《鹤舒台是安期上升处》
明代·黎民表

安期鍊玉液，飞步凌紫霄。空馀璇台在，千古郁岧峣。

金床锁灵穴，碧树敷英翘。鸾笙空缥缈，鹤驭徒逍遥。

物化迹逾胜，理惬境自超。愿弭云中驾，随君挥碧寥。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。